პარლამენტის თავმჯდომარის განცხადებით, განვითარებულ სახელმწიფოებში საკონსტიტუციო სასამართლო არის იურისტების ოლიმპო, სადაც თავს შესაბამისი ქვეყნის საუკეთესო იურისტები იყრიან. ირაკლი კობახიძემ ისაუბრა საქართველოში კონსტიტუციური მართლმსაჯულების განვითარების შესახებ და აღნიშნა, რომ ეს გზა ძალზე რთული იყო. მისი თქმით, პირველი ათწლეულის განმავლობაში, საქართველოს საკონსტიტუციო სასამართლო თანდათან ავითარებდა საკუთარ შესაძლებლობებს, აუმჯობესებდა მართლმსაჯულების პრაქტიკას და ხვეწდა გადაწყვეტილებების სამართლებრივ ხარისხს.